**Venus**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Venus

O, Venus fără brațe, te-au scos din marea-adâncă

pe când nemărginirea îți era mormânt,

superbă frumusețe ce ai stat prinsă-n stâncă

și-ai fost eliberată de sculptorul cel sfânt

ce te-a redat luminii, cu pătimașa-i muncă!

Te-a așezat pe soclu,în templu, ca o strajă,

apoi, a pus în tine, din dragoste, o vrajă:

ca orice muritor, pe trupu-ți, de te-atinge,

să simtă-n el cutremur, cum viața i se stinge.

Îndrăgostit de tine, tot el a fost cel care

uitând de vraja pusă, a vrut o-mbrățișare!

dar ție, ți-a fost milă de bietul muritor

și până-al prinde vraja și moartea să-l înhațe,

din marmura-ți divină, pătrunsă de amor,

din dulcea-mbrățișare, ți-ai smuls a tale brațe!

Te-ai gândit de-asemeni, că-n marea cea adâncă,

tu vei renaște iarăși, ascunsă-n altă stâncă,

dar azi, privești tăcută la cei ce te privesc

și nu mai poți renaște din somnul tău lumesc!